Twee laerskoolleerlinge verdrinkTwee seuns het Vrydag in die Oos-Kaap verdrink, het die polisie Saterdag gesê. Kapt. Jackson Manatha, ŉ polisiewoordvoerder, het gesê ŉ groep kinders het Vrydag in ŉ rivier naby Butterworth gaan swem toe hulle die liggaam van een van die seuns sien dryf het. “Die kinders het hulp ontbied. Die polisie se duik-eenheid is ook ontbied, wat die tweede seun se liggaam onder die water opgespoor het,” het Manatha gesê. Die kinders is geïdentifiseer as Axolile Fuba (10) en Sandisile Peter (11).